Source: http://hirklikk.info/tag/galambos-lajos/
Timestamp: 2018-06-24 01:09:12+00:00

Document:
Galambos Lajos – HirKlikk
Tag: Galambos Lajos
Újra bíróság elé kellett állnia Galambos Lajosnak a feleségével együtt abban az ügyben, amelyben több tízmilliós víz-, gáz és
áramlopással, valamint vesztegetéssel vádolják őket. A mulatós sztár azt mondja: nyugodtan alszik, mivel biztos az ártatlanságukban, épp csak a korábbi barátait vesztette el.
Visszakapta 2,6 milliárdos otthonát Lagzi Lajcsi – fotók
Mocsa — Eladhatóvá vált Galambos Lajos (57) hatalmas birtoka, miután lekerült róla a bűnügyi zár – tudta meg a Blikk. A zenész most a családjával dönti el, hogy mi legyen a több milliárdot érő kúriával.
– Nagyon dühös voltam, de most annál jobban megkönnyebbültem, hogy már nincs bűnügyi zár a családom otthonán. Ez annyira jó érzés, hogy már a birtok eladásáról is máshogy gondolkodom. Családi kupaktanács dönt majd a sorsáról, összeülünk, és mindenki elmondhatja a véleményét – foglalta össze Galambos Lajos (57), akinek kúriáját két éve vette zár alá a Budaörsi Járásbíróság a több tízmilliós közüzemi csalás büntetőügyében. Ekkor alig két hónapja volt szabadlábon a 125 napos elzárás után, és 2,6 milliárd forintos irányárral hirdette meg a kúriát, de az ügyészség keresztülhúzta a számítását.
A kúria főépülete is rendkívül impozáns, nem csoda, hogy Lajcsi is beleszeretett / Fotó: RAS-archívum
– Most is nevetségesnek tartom, hogy 20 millió forintos állítólagos kár miatt terhelték meg a milliárdos ingatlanomat. Letétbe helyeztem volna ezt az összeget, de ehhez nem járultak hozzá. A feloldás ténye viszont mindennél jobban példázza, egyetlen közüzemi szolgáltató felé sincs semmilyen tartozásom. A bíróság előtt is tisztázom magam – nyomatékosította a zenész.
– Kedden ismét leülünk a szégyenpadra a feleségemmel. Mi nem hátráltatjuk a bíróság munkáját – tette hozzá Lajcsi arra utalva, hogy eddig három tárgyalást napoltak el. Másfél éve ért véget a 447 napos nyomozás, és tavaly júniusban kezdődött volna a bírósági szakasz, de mivel a 11 vádlott közül néhányan távol maradtak – köztük Lajcsi neje, Boglárka (51) is –, a kezdés decemberre tolódott.
A birtok 130 hektáron terül el, korábban Kádár János tiszteletére újították fel
Akkor viszont a bíróság indítványozott halasztást a lefoglalt bűnjelek rendezése miatt, a márciusi tárgyaláson pedig a védőügyvédek kérvényezték az elnapolást, mert a hatóság csak 27 munkanapot adott nekik a 44 347 oldalas vádirat tanulmányozására. Lajcsi jogi képviselője, dr. Fröhlich Krisztián már korábban kérvényezte a birtok zár alá vételének feloldását, de az ügyészség akkor elutasította. – Ezek után ismét fellebbeztünk, és ezt már helybenhagyták, amiben szerepet játszott, hogy az ügyben érintett összes közüzemi szolgáltató dokumentummal igazolta, hogy nem tartanak nyilván kárt – mondta az ügyvéd.
Kádárnak köszönhető a felújítás
A Kisalföld keleti részén, a Tatától 12 kilométerre lévő Mocsa-Boldogasszonypuszta 2000 hektáros ősparkja mellett fekszik a kőfallal övezett, 130 hektáros Galambos-kúria, amelynek főépületét az 1915-ben elhunyt Vaszary Kolos (†83) bíboros-hercegprímás, esztergomi érsek építtette. A hatalmas, tavas birtokot a 80-as évek közepén Kádár János (†77) pártállami főtitkár tiszteletére újították fel, Lajcsi árverésen vásárolta 92-ben. Továbbfejlesztette, de hozzá is épített. Ma 17 szobás villa, 5 szobás vendégház és személyzeti épület is található rajta.
„Ott legalább nincs gázszámla” – Lajcsi Dubajban üzletel, ennyit kaszál vele
Dubaj — Az ingatlanok csábították a Galambos Lajost (57) az Arab-félszigetre, aki sikeres üzlettel tért haza Magyarországra – tudta meg a Blikk.
Lajcsi hosszú évek óta foglalkozik ingatlanfejlesztéssel, építéssel és napenergia-hasznosítással. A múlt héten Berki Krisztián (37) és ügyvédje társaságában töltött el néhány napot Dubajban, a Blikknek pedig elmesélte, milyen ügyben utaztak az Egyesült Arab Emírségekbe.
– Egyrészről Krisztiánnal közös terveink vannak, egy saját formátumú realityn dolgozunk, amihez már reklám­spotot is vettünk fel. Másrészről pedig engem kifejezetten az ingatlanpiac vonzott Dubajba – tette hozzá a zenész, aki hangsúlyozta, nem magáncélra keresgélt, nem akar a családjával külföldre költözni, de még csak nyaralót sem keresett.
– Megbízást kaptam erre az üzleti útra, de arra nincs felhatalmazásom, hogy részletekről beszéljek – mondta Lajcsi, majd lapunk kérdésére elárulta, hogy több cégnek dolgozik szakértőként és tanácsadóként is, amiért jutalékot kap, így nagyon is érintett a dubaji ingatlanüzletben. Lajcsi elmondta, hogy Dubajban átlagosan 1200-1500 dollárért (311 ezer–389 ezer forintért) vesznek ki egy lakást a bérlők, a befektetett tízmilliók tehát nagyjából 8 év alatt megtérülnek.
– Magyarországon ez 12-15 év lenne. Egy dubaji üzlet nyélbeütésekor az én részem 3 százalék, ami nagyságrendileg 8 millió forintot jelent – avatta be a Blikket a részletekbe az üzletember, aki még a bírósági ügyére is utalt, amelyben közüzemi díj elcsalásával vádolják.
– Ezen a csodálatos helyen, hála a melegnek és a szél-, illetve napenergiának köszönhetően, a gáz- és villanyszámlára sincs gondja az embernek – mondta Lajcsi, aki ötletekkel teli ért haza. Az óceánparton ugyanis akár néhány órára bérelhető, 12 négyzetméteres, teljesen felszerelt, klimatizált mobilházakat látott.
– Párok és családok részére is ideális pihenőhelyek ezek, szerintem a gyönyörű Balaton- parton is helye lenne ilyen kis házaknak. Szuper komfortos az egész, el is kértem az alaprajzukat – mondta Lajcsi, aki a sikeres dubaji utazás ellenére is Magyarországon tervezi a további üzleteit.
Dubajban óriási robbanás zajlik az ingatlanpiacon, ennek megfelelően az árak is gyorsan kúsznak felfelé. A numbeo.com gyűjtése szerint a belvárosban jelenleg átlagosan 1 millió 50 ezer forintnyi dirhamba kerül egy négyzetméter, míg a külsőbb kerületekben már négyzetméterenként 670 ezer forinttól lehet venni lakásokat.
Elárulták barátai Lagzi Lajcsit,már csak a családjára számíthat
Budapest — Barátai nagy részét elveszítette az évek óta tartó nyomozás miatt Galambos Lajos (57), akinek ma újra a bíróság elé kell állnia.
– Nagyon kevés emberi kapcsolatom állta ki ezt a próbát, egy kezemen meg tudom számolni, hányan maradtak velem. Szinte csak a családomra számíthatok, a barátok elpárologtak – magyarázta Lajcsi a Blikknek. A zenészt még 2015 szeptemberében vették őrizetbe, mert a vád szerint áramot és vizet lopott birtokán, 125 napot előzetesben töltött, legutóbb decemberben napolták el a tárgyalását. Azt mondja, máris nagy árat fizetett a történtekért.
– Tanulságos volt látni, hogy ki milyen módon viselkedik velem. Voltak olyan ismerősök, akik hirtelen elfelejtették felvenni a telefonjukat. Mások megpróbáltak anyagilag lehúzni. Elárult egy olyan ügyvéd is, akit egykoron a barátomnak hittem, és rengeteget segítettem neki. Bogi lányom fordult hozzá, amikor én még benn voltam. Szerette volna elhívni egy tévéfelvételre, hogy tanácsokat adjon neki, de erre nem volt hajlandó. Komoly következményei lettek a dolognak, mert egy suta nyilatkozat miatt többé nem tarthattam a kapcsolatot a családommal. Ezt az embert soha nem akarom újra látni – mondta Galambos Lajos.
A mulatóssztár a családjával sem osztja meg gondolatait az ügyről.
– A gyerekekkel nem beszélünk a történtekről. Annyira fájó mindenkinek az emlék, amikor bilincsben elvittek bennünket a feleségemmel, hogy inkább egyáltalán nem hozzuk szóba az eljárást. Olyan dolog ez, amiről csak sötét szobában beszél az ember – magyarázta Galambos.
Lajcsi ígéri, hogy feleségével együtt ott lesz a mai tárgyaláson. – Vannak a kezünkben olyan ütőkártyák, amelyekkel bizonyítani tudjuk Lajos ártatlanságát. A védőnek is van arra lehetősége, hogy bizonyítékokat gyűjtsön, ezt mi megtettük, és a bíróság elé tárjuk, amit találtunk – mondta dr. Fröhlich Krisztián, Lajcsi ügyvédje.
44 ezer oldal irat keletkezett
Legutóbb a tárgyalást azért napolták el, mert a peranyagot le kellett másolni. Most ez megtörtént, de a védelem szerint későn. – Megjöttek a papírok. 17 munkanapot kaptunk arra, hogy áttanulmányozzunk 44 371 oldalnyi iratot, ez nyilvánvalóan nem elég – mondta dr. Fröhlich Krisztián ügyvéd. A védő emiatt panaszt kíván tenni.

References: bíróság 
 kúria 
 bíróság 
 bíróság 
 bíróság 
 bíróság 
 bíróság